অল্প বয়সে ডায়াবেটিস হলে | ডাক্তার আছেন | Jugantor
রবিবার, ১৩ আগস্ট ২০১৭
আর্কাইভ
ই-পেপার
ফনেটিক ইউনিজয়
সার্চ

প্রচ্ছদ
আজকের পত্রিকা
প্রথম পাতা
শেষ পাতা
খেলা
খবর
দশ দিগন্ত
আনন্দ নগর
একদিন প্রতিদিন
টিউটোরিয়াল
বাতায়ন
উপসম্পাদকীয়
বাংলার মুখ
সুস্থ থাকুন
আইটি বিশ্ব
নগর-মহানগর
উত্তরের জনপদ
আবহমান চট্টগ্রাম
রাজধানীর খবর
জাতীয়
আন্তর্জাতিক
সম্পাদকীয়
খেলা
অর্থনীতি
সারাদেশ
বিনোদন
শিক্ষাঙ্গন
পবিত্র হজ
দ্বিতীয় সংস্করণ
বিচ্ছু
আজকের পত্রিকা
প্রথম পাতা
শেষ পাতা
খেলা
খবর
দশ দিগন্ত
আনন্দ নগর
একদিন প্রতিদিন
টিউটোরিয়াল
বাতায়ন
উপসম্পাদকীয়
বাংলার মুখ
সুস্থ থাকুন
আইটি বিশ্ব
নগর-মহানগর
উত্তরের জনপদ
আবহমান চট্টগ্রাম
রাজধানীর খবর
জাতীয়
আন্তর্জাতিক
সম্পাদকীয়
খেলা
অর্থনীতি
সারা দেশ
বিনোদন
শিক্ষাঙ্গন
পবিত্র হজ
ফিচার
দ্বিতীয় সংস্করণ
বিচ্ছু
বন্যার পানিতে কুড়িগ্রাম, রংপুর মহাসড়ক ডুবে যাওয়ায় সারা দেশের সঙ্গে যোগাযোগ বিচ্ছিন্ন
হোম
ডাক্তার আছেন
প্রিন্ট সংস্করণ    |
প্রকাশ : ০৬ মে, ২০১৭ ০৮:২৩:২১
প্রিন্টঅঅ-অ+
অল্প বয়সে ডায়াবেটিস হলে
ছোটদের ডায়বেটিস নিয়ে লিখতে গিয়ে আমার অনেকের কথা মনে পড়ছে। রাসেল, সাকিব, সাহিনুর, রিমি ও ইকবাল আর সুফিয়াদের কথা। বারো বছর বয়সে রাসেলের ডায়াবেটিস ধরা পড়ল। তার বাবা-মা দু’জনে চাকরিজীবী তাই অত ছোট ছেলের ডায়াবেটিস হয়েছে শুনে তারা কীভাবে তাকে সুস্থ রাখবে আর কি করে তাকে বড় করবে তা ভেবে তারা বেশ সমস্যায় পড়ে গেল।

রাসেলের মাঝে মাঝে কোমা বা ডায়াবেটিক কিটোঅ্যাসিডোসিস হতে লাগল, প্রায়ই হাসপাতালে ভর্তি হতে হতো। আর স্কুলের কামাই তো লেগেই থাকত। অনেক চেষ্টা করে দিনে তিন বার অ্যাক্টোরাপিড আর একবার ল্যান্টাস ইনসুলিন নিয়ে আজ রাসেল অনেকটাই সুস্থ। রাসেল নিজেই গ্লুুকোমিটারে রক্ত পরীক্ষা করে, ইনসুলিনের ডোজ ঠিক করে।

রাসেলের পরীক্ষার ফল এখন অনেক ভালো। কয়েক বছর ধরে ওর আর কোমা হয়নি। ও এখন একটা বাংলা ব্যান্ডের উদীয়মান শিল্পী। রাসেল ও তার মা-বাবা অর্থ, বুদ্ধি ও সচেতনতা ও বলিষ্ঠ মনের জন্য লড়াইটা জিতে গেলেন।

সাকিব, সাহিনুর, রিমি ও ইকবাল সবারই ১২-১৫ বছরের মধ্যে ডায়াবেটিস ধরা পড়ে। সবাই নিয়ম মেনে এত ভালো আছে যে কাউকেই দেখে বোঝা যায় না, এদের কোনো অসুখ আছে।

রিমির ডায়াবেটিস ধরা পড়ল ১২ বছর বয়সে। ভয় পেয়ে বাড়ির লোক স্কুল বন্ধ করে দিয়েছিল। মাঝে ইনজেকশন সুঁচ ছিল না বলে তিনদিন ইনসুলিন বন্ধ ছিল, ফলস্বরূপ ডায়াবেটিক কোমা নিয়ে হাসপাতালে ভর্তি হতে হল। রিমিও বাড়ির লোককে বুঝিয়ে এখন স্কুলে যাচ্ছে, নিজে নিজে ইনজেকশনও নিচ্ছে।

জীবনযাত্রার পরিবর্তনের সঙ্গে সঙ্গে অল্প বয়সে ডায়াবেটিস রোগ আমাদের দেশে ক্রমশ বাড়তে শুরু করেছে। গর্ভাবস্থায় ও নবজাতকের পুষ্টির অভাবও এই রোগবৃদ্ধির অন্যতম কারণ। সমাজের ভবিষ্যৎ যারা, তারাই যদি অসুস্থ হয়ে পড়ে এত অল্প বয়সে, তবে দেশের সমূহ বিপদ। এই অসুস্থ যুবসমাজ সমাজের অর্থনৈতিক বোঝা হয়ে দাঁড়াবে।

কিছুদিন আগেও অল্প বয়সের ডায়াবেটিস, টাইপ ১ (ইনসুলিন নির্ভর) ডায়াবেটিস বলে প্রায় সবক্ষেত্রে ধরা হতো। ইদানীং স্থুলকায় শিশুদের টাইপ ২ ডায়াবেটিস ও উচ্চ রক্তচাপ নিয়ে আক্রান্ত হতে দেখা যাচ্ছে। অল্প বয়সীদের ডায়াবেটিসের মধ্যে টাইপ ২ ডায়াবেটিসের হার ১৯৯২ সালের পরিসংখ্যান অনুযায়ী শতকরা ২-৪ ভাগ থেকে এখন শতকরা ৮-৪৫% পর্যন্ত বৃদ্ধি পেয়েছে।

অল্প বয়সীদের টাইপ ২ ডায়াবেটিস হলে অধিকাংশ ক্ষেত্রেই পরিবারে কারোর না কারোর ডায়াবেটিস রোগ থাকে। এদের মধ্যে ৪৫-৮০ ভাগের বাবা-মা একজনের আর ৭৮-১০০ ভাগ ক্ষেত্রে বাবা বা মায়ের বংশধরদের মধ্যে ডায়াবেটিসের উপস্থিতি পাওয়া যায়। বাবা-মা দু’জনের যদি ডায়াবেটিস থাকে তবে ছেলেমেয়ের ডায়াবেটিস হওয়ার আশংকা ৬০-৭০ ভাগ। একজনের থাকলে আশংকা ৩০-৪০ ভাগ। তবে বাবার তুলনায় মায়ের যদি ডায়াবেটিস থাকে বিশেষ করে গর্ভাবস্থায়, তবে সন্তানদের মধ্যে ডায়াবেটিসের আশংকা বেশি হয়। বাবা-মার যে বয়সে ডায়াবেটিস ধরা পড়েছিল, সন্তানদের ক্ষেত্রে ১০-১২ বছর আগেই তা দেখা দেয়।

অল্প বয়সে টাইপ ২ ডায়াবেটিসের কারণ হল ভাইরাসজনিত অগ্নাশয়ের প্রদাহ (Inflammation) ও ফলস্বরূপ ইনসুলিনের অভাব। টাইপ ২ এর ক্ষেত্রে হল ইনসুলিন প্রতিরোধ (Insulin Resistance) ও ফলস্বরূপ ইনসুলিনের ঘাটতি। পুষ্টির অভাবে গর্ভাবস্থা ও জন্মের পরে ইনসুলিন নিঃসরণকারী বিটাসেলের অপরিমিত বৃদ্ধি হল অন্যতম কারণ।

অল্প বয়সে টাইপ ২ ডায়াবেটিস রোগীদের মধ্যে স্থুলকায় হওয়ার হার, যাদের ডায়াবেটিস নেই তাদের চেয়ে অনেক বেশি। বর্তমান প্রজন্মের মধ্যে মোটা হওয়ার প্রবণতা অনেক বেড়ে গেছে। ছোটরা পরিশ্রম ও খেলাধুলা থেকে বঞ্চিত। খাওয়া-দাওয়া প্রধানত এখন চটজলদি ফাস্টফুড বা ফ্রাইড চিপস্, চকোলেট। খেলাধুলার বদলে টিভির কার্টুন দেখেই সময় কাটায় তারা। গতিবিধির সীমা ফ্ল্যাটের ১০ * ১০ বর্গফুটের ড্রইংরুমের সোফাসেটের মধ্যেই সীমাবদ্ধ।

যেসব মায়ের গর্ভাবস্থায় ডায়বেটিস থাকে তাদের সন্তানদের ৪০ ভাগ জন্মের ৫-৯ বছরের মধ্যে ও ৬০-৭০ ভাগ ১০ বছরের মধ্যে অত্যধিক মোটা হয়ে যায়। ১৫ বছর বয়সের মধ্যে এদের মধ্যে ডায়াবেটিস হওয়ার আশংকা অন্য শিশুদের তুলনায় প্রায় ৩ গুণ বেশি হয়।

অল্প বয়সীদের মধ্যে টাইপ ১, টাইপ ২ ডায়াবেটিস ছাড়া মডি (Maturity Onset Diabetes in Young = MODY) রোগের প্রভাব দেখা যায়। এই রোগের বংশগত বা জেনেটিক প্রভাব খুব বেশি। সাধারণত ২৫ বছরের নিচে রোগ ধরা পড়ে এবং অনেকেরই ডায়াবেটিসের ট্যাবলেটে সুগার কমে। এদের মধ্যে ডায়াবেটিক কিটোঅ্যাসিডোসিসের আশংকা খুব কম।

অল্প বয়সে ডায়াবেটিস টাইপ ১ ও টাইপ ২ তফাৎ করা খুব সহজ নয়। হঠাৎ করে রোগা হয়ে যাওয়া, ঘন ঘন জল তেষ্টা অত্যধিক প্রস্রাব ও খুব খিদে নিয়ে এলে টাইপ ১ ডায়াবেটিস ভাবতে হবে। এদের সাধারণত প্রস্রাবে কিটোন থাকতে পারে, যা অত্যধিক বেড়ে গেলে রোগী কিটোঅ্যাসিডোসিস বা কোমায় (অজ্ঞানতা) চলে যেতে পারে।

আর যদি কোনো স্থুলকায় শিশু, যার বংশে ডায়াবেটিসের লক্ষণ আছে, প্রস্রাবে কিটোন অনুপস্থিত থাকে, তবে টাইপ ২ ডায়াবেটিস ভাবতে হবে। সঠিকভাবে তফাৎ করতে গেলে জেনেটিক ও ইমিউনোজিকাল পরীক্ষা দরকার যা খুব ব্যয়বহুল। তাই তফাৎ করা না গেলে প্রথমে ইনসুলিন দিয়ে নিয়ন্ত্রণ করে, পরে দেখতে হবে ডায়াবেটিসের ট্যাবলেটে কাজ হবে কিনা।

এখনও পর্যন্ত ১৫ বছরের নিচে যাদের ডায়াবেটিস ধরা পড়ে তাদের বেশির ভাগেরই ইনসুলিন লাগে। মনে রাখতে হবে যে, সবার ইনসুলিন দরকার হবে না। ছোটদের ডায়াবেটিস চিকিৎসা প্রকৃতই সমস্যাজনক। কারণ তাদের বোধশক্তি সীমিত ও তাদের মধ্যে নিয়ম ভাঙার প্রবণতা প্রবল।

ব্লাডসুগার নিয়ন্ত্রণের সঙ্গে এদের শারীরিক ও মানসিক বৃদ্ধি যাতে হয়, যৌন ও জনক্ষমতা যাতে গঠিত হয় তার দিকেও নজর রাখতে হবে। বিষাদ বা হীনমন্যতা, ভবিষ্যৎ নিয়ে দুশ্চিন্তা, খাওয়া-দাওয়া নিয়মের বিরুদ্ধে জেহাদ ও ধূমপান, মদ্যপান প্রভৃতি নেশার কুফল রোগ নিয়ন্ত্রণে প্রতিবন্ধকতা সৃষ্টি করে।

অন্য কেউ জানতে পারার ভয়ে অনেকে সব সময় ইনসুলিন নেন না। বিশেষ করে মেয়েদের ক্ষেত্রে যখন তারা রোগ গোপন করে বিয়ের পর শ্বশুরবাড়ী চলে যায়, তখন পারিবারিক সমস্যা আরও প্রকট হয়। বাড়ির লোক, বিদ্যালয়ের শিক্ষক-শিক্ষিকা ও কর্মক্ষেত্রে কর্তৃপক্ষের সচেতনতা এবং সহানুভূতির অভাব সমস্যা আরও বাড়িয়ে দেয়।

আমার এক রোগী, ছোট মেয়ে, ডায়াবেটিস ধরা পড়ার পর সুগার যখন নিয়ন্ত্রিত হয়নি তখন ক্লাসে অমনোযোগী বা ঝিমিয়ে পড়লে ম্যাডাম তাকে ক্লাস থেকে বের করে নিলডাউন করে দিতেন। দুপুরে ইনজেকশন নেয়ার জন্য ক্লাসরুমে ইনসুলিন সিরিঞ্জ বের করতে দেখে বন্ধুরা সব ভয়ে পালিয়ে যায় ও তার পাশে বসতে চায় না।

আমার কথা মতো অভিভাবকরা ম্যাডামদের জানানোর পর অবস্থার কিছুটা উন্নতি হয়েছে, কারণ ক্লাস টিচার ডায়াবেটিসের রোগী ও প্রধান শিক্ষিকা নিজেই ইনসুলিন নেন। তাই ওর আজ কিছুটা সহমর্মিতা ও সহানুভূতির বাতাবরণ পেয়েছে। তরুণীরা রোগা থাকার জন্য অনেক সময় খাবার কম খায় ও ইনসুলিনও কম নেয়।

তাই গ্লুকোমিটারে সুগার মাপাটা ছোটদের ওপর ছেড়ে না দিয়ে খাওয়া পরিমাণ, ইনসুলিন ও রক্ত পরীক্ষার ওপর অভিভাবকদের নজর থাকা দরকার। উপসর্গ হিসেবে রেটিনা, কিডনি ও নার্ভের অসুখই এদের বেশি দেখা যায়। সুগার খুব বেশি বা কমে যাওয়ার সমস্যাগুলো বড় হওয়ার সঙ্গে সঙ্গে কমতে থাকে কারণ সমস্যার গুরুত্ব তখন এরা বুঝতে পারে।

অল্প বয়সীদের চিকিৎসা লক্ষ্যমাত্রা কিন্তু বড়দের মতোই, বরং আরও কঠোর। কারণ এদের আয়ু অনেক বেশি, তাই যতটা সম্ভব উপসর্গ যাতে না হয় তার চেষ্টা করতে হয় তার সঙ্গে শরীরে বৃদ্ধির দিকেও নজর রাখতে হয়। টাইপ ১ হলে ইনসুলিন ও টাইপ ২ হলে সালফোনিলইউরিয়া, মেটফরমিন ও থায়াজলিডিনডায়েন (পায়োগ ও রোসিগ্লিটাজোন) দিয়ে চিকিৎসা করতে হবে।

ইনসুলিন পেন ব্যবহার করা সুবিধাজনক। অ্যানালগ ইনসুলিন অ্যাসপার্ট ও লেভেমির বা গাজিন ব্যবহার হাইপোগ্লাসেমিয়া হার খুব কম। আর সবাইকে কিন্তু গ্লুকোমিটার ও তার ব্যবহারের বিশদ শিখিয়ে দিতে হবে।

এই রোগ চিকিৎসা করার থেকে প্রতিরোধের প্রতি বেশি জোর দিতে হবে। বিভিন্ন ধরনের টিকা বিশেষ করে বিসিজি, এমএমআর ভ্যাকসিনের ফলে ভাইরাসজনিত রোগ কমতে থাকায় টাইপ ১ ডায়াবেটিস কিছুটা কমছে। কম বয়সে টাইপ ২ ডায়াবেটিস উচ্চ রক্ত চাপ, শারীরিক ¯ু’লতার সঙ্গে বেশ বাড়তে শুরু করেছে। এর জন্য দায়ী জীবনযাত্রার পদ্ধতিগত পরিবর্তন বা বর্তমান সমাজের নগরায়ন।

যেহেতু এ মুহূর্তে শহরকে গ্রামে পরিণত করা যাবে না তাই দরকার অভিভাবক ও ছোটদের মধ্যে স্বাস্থ্য সচেতনতা। খেলাধুলার ও পরিশ্রমের দিকে নজর দেয়া দরকার। সুষম খাদ্য ও ওজন কমানো একান্ত প্রয়োজনীয়। অতিরিক্ত কোল্ড ড্রিংকস, টিভি দেখা বর্জন করা দরকার। দরকার কৈশোরের শুরু থেকে ¯ু’লকায় কিশোরদের, প্রতি ২ বছর অন্তর ব্লাডসুগার পরীক্ষা করা।

বিশেষ করে যাদের বংশে ইনসুলিন প্রতিরোধের লক্ষণ আছে। সবশেষে একটা কথা মনে রাখতে হবে, ছোটদের ডায়াবেটিস হলে সব সময় ইনসুলিন লাগবে এটা ঠিক নয়। কেউ কেউ ট্যাবলেটেও ভালো থাকবে। তাই যার ইনসুুলিনের দরকার তার যেন একদিনও ইনসুুলিন পেতে দেরি না হয় আর যার ট্যাবলেটে কাজ হবে তাকে যেন একদিনও ইনসুলিন দেয়া না হয়।

আমাদের দেশে উন্নতমানের এ ব্যয়বহুল অ্যান্টিবডি বা জেনেটিক পরীক্ষা করে টাইপ-২ ডায়াবেটিস আছে কিনা তা ঠিক করা প্রতিক্ষেত্রে সম্ভব হবে না। পরিস্থিতির বিচার করে চিকিৎসা নিতে হবে আর সন্দেহ থাকলে দু’ক্ষেত্রেই প্রথমে ইনসুলিন দিয়ে শুরু করতে হবে।

লেখক : সহকারী অধ্যাপক, হরমোন ও ডায়বেটিস বিশেষজ্ঞ, এন্ডোক্রাইনোলজি বিভাগ, বঙ্গবন্ধু শেখ মুজিব মেডিকেল বিশ্ববিদ্যালয়

selimshahjada@gmail.com



শীর্ষ খবর
সর্বশেষ খবর
জাতীয়
উত্তরায় আবাসিক হোটেলে অভিযানে গ্রেফতার ৩০
স্বতন্ত্র নীতিমালার অভাবে রাজস্ব হারাচ্ছে সরকার
আন্তর্জাতিক
ভার্জিনিয়ায় বর্ণবাদী দাঙ্গা, নিহত ৩
পাকিস্তানে সামরিক ট্রাকে বোমা হামলা, আট সেনাসহ নিহত ১৫
রাজনীতি
জোটগত ভোট হলে পাল্টে যেতে পারে হিসাব
যারা স্বাধীনতায় বিশ্বাস করে না তারাই বঙ্গবন্ধুকে অস্বীকার করছে : শামীম ওসমান
খেলা
বছরে ৮০ লাখ ইউরো বেতন জিদানের
নেইমারের বার্সেলোনা ছাড়াকে ‘উদ্ভট’ বললেন জাভি
আপিল ও ডেথ রেফারেন্সের রায় পেছাল
বন্যার পানিতে কুড়িগ্রাম, রংপুর মহাসড়ক ডুবে যাওয়ায় সারা দেশের সঙ্গে যোগাযোগ বিচ্ছিন্ন
'বিগ বস'-এ অংশগ্রহণে নিয়াকে ২ কোটি টাকা অফার!
উত্তরায় আবাসিক হোটেলে অভিযানে গ্রেফতার ৩০
আজহারুল-কায়সারের আপিল শুনানি ১০ অক্টোবর
শিল্পী আবদুল জব্বারের শারীরিক অবস্থা স্থিতিশীল
জরিমানা দিয়ে মুক্তি চান নেইমার
বছরে ৮০ লাখ ইউরো বেতন জিদানের
দু’সপ্তাহের ব্যবধানে স্বর্ণের দাম বাড়ল ভরিতে দেড় হাজার টাকা
বোল্টের হতাশাব্যঞ্জক বিদায়
ডাক্তার আছেন বিভাগের অারও খবর
স্তন ক্যান্সার শনাক্ত করবে ব্রা!
হৃদরোগ প্রতিরোধে যা করবেন
অল্প বয়সে ডায়াবেটিস হলে
প্রথম পাতা
শেষ পাতা
খবর
দশ দিগন্ত
খেলা
আনন্দ নগর
বাংলার মুখ
সম্পাদকীয়
উপসম্পাদকীয়
বাতায়ন
একদিন প্রতিদিন
টিউটোরিয়াল
সুস্থ থাকুন
দ্বিতীয় সংস্করণ
আইটি বিশ্ব
শোক সংবাদ
মৃত্যুবার্ষিকী
নগর-মহানগর
উত্তরের জনপদ
আবহমান চট্টগ্রাম
RSS Feed
Mobile App
ভারপ্রাপ্ত সম্পাদক : সাইফুল আলম, প্রকাশক : সালমা ইসলাম
প্রকাশক কর্তৃক ক-২৪৪ প্রগতি সরণি, কুড়িল (বিশ্বরোড), বারিধারা, ঢাকা-১২২৯ থেকে প্রকাশিত এবং যমুনা প্রিন্টিং এন্ড পাবলিশিং লিঃ থেকে মুদ্রিত।
পিএবিএক্স : ৮৪১৯২১১-৫, রিপোর্টিং : ৮৪১৯২২৮, বিজ্ঞাপন : ৮৪১৯২১৬, ফ্যাক্স : ৮৪১৯২১৭, সার্কুলেশন : ৮৪১৯২২৯। ফ্যাক্স : ৮৪১৯২১৮, ৮৪১৯২১৯, ৮৪১৯২২০
E-mail: jugantor.mail@gmail.com
Design and Developed by
উপরে
শিরোনাম :
আপিল ও ডেথ রেফারেন্সের রায় পেছাল       আজহারুল-কায়সারের আপিল শুনানি ১০ অক্টোবর       বোল্টের হতাশাব্যঞ্জক বিদায়       আপিল ও ডেথ রেফারেন্সের রায় আজ       ডিবির সহকারী কমিশনারসহ গুলিবিদ্ধ ৩